ai4bharat/Pralekha huggingface dataset:
পরিবেশওঅরণ্যমন্ত্রক
বিশ্বব্যাপি জীব বৈচিত্র্য সংরক্ষণে ভারত তার সেরা অভ্যাস এবং অভিজ্ঞতা ভাগ করে নেবে : আন্তর্জাতিক জীব বৈচিত্র্য দিবসে কেন্দ্রীয় পরিবেশ মন্ত্রী পাঁচটি উদ্যোগের সূচনা করেছেন
নয়াদিল্লী, ২২ মে, ২০২০
কেন্দ্রীয় পরিবেশ, বন ও জলবায়ু পরিবর্তন মন্ত্রী শ্রী প্রকাশ জাভড়েকর ভার্চুয়াল জগৎ'এর মাধ্যমে আন্তর্জাতিক জীব বৈচিত্র্য দিবস উদযাপন উপলক্ষ্যে আজ জীব বৈচিত্র্য সংরক্ষণের লক্ষ্যে পাঁচটি মূল উদ্যোগের সূচনা করেছেন।
২০২০ সাল হল ‘জীব বৈচিত্র্যের জন্য খুব ভালো বছর’। ২০১০ সালে, এক দশকের জন্য বিশ্ব জীব বৈচিত্র্যের ওপর কৌশলগত পরিকল্পনা গ্রহণ করেছিল, তা এ বছর শেষ হয়েছে এবং ২০২০ পরবর্তী সময়ে বিশ্ব জীব বৈচিত্র্য পরিকাঠামো তৈরিতে সমস্ত দেশ একযোগে কাজ করবে। কেন্দ্রীয় মন্ত্রী বলেছেন যে, "ভারত জীব বৈচিত্র্য সমৃদ্ধ একটি দেশ, জীব বৈচিত্রে প্রাকৃতিক দৃশ্যের পরিবর্তন করতে চায় এমন দেশগুলিকে স্বাগত জানাচ্ছি এবং জীব বৈচিত্র্য সংরক্ষণে আমরা সর্বোত্তম অভ্যাস ও অভিজ্ঞতা তাদের সাথে ভাগ করে নিতে প্রস্তুত"। কেন্দ্রীয় পরিবেশ মন্ত্রী আমাদের ব্যবহারের সীমাবদ্ধতা এবং একটি সুস্থায়ী জীবনধারা গ্রহণের প্রয়োজনীয়তার ওপর জোর দেন।
এই বছরের বিষয় ভাবনার ওপর জোর দিয়ে শ্রী জাভড়েকর বলেন, আমাদের সমস্যার সমাধান পরিবেশের মধ্যেই রয়েছে এবং সেই কারণে আমাদের পরিবেশকে রক্ষা করা খুবই গুরুত্বপূর্ণ, বিশেষত বর্তমান এই কোভিড-১৯ পরিস্থিতিতে, কারণ পরিবেশ আমাদেরকে একাধিক রোগ সহ বিভিন্ন বিপর্যয় থেকে রক্ষা করে।
অনুষ্ঠানে কেন্দ্রীয় পরিবেশ মন্ত্রী 'জাতীয় জীব বৈচিত্র্য কর্তৃপক্ষ' এবং 'রাষ্ট্রসংঘ উন্নয়ন কার্যক্রম'এর- ‘জীব বৈচিত্র্য সংরক্ষণ শিক্ষানবীশ কর্মসূচি’র সূচনা করেন। এই কর্মসূচিতে ২০ জন স্নাতকোত্তর ছাত্র/ছাত্রী এক বছরের জন্য অনলাইন স্বচ্ছ এবং উন্মুক্ত প্রতিযোগিতামূলক প্রক্রিয়ার মাধ্যমে যুক্ত হতে পারবেন। এই কর্মসূচিটি চালু করা হয়েছে মূলত সৃজনশীল, প্রগতিশীল শিক্ষার্থীদের জন্য, যারা প্রাকৃতিক সম্পদ পরিচালনা এবং জীব বৈচিত্র্য সংরক্ষণ সম্পর্কে শিখতে আগ্রহী ও বিভিন্ন রাজ্য এবং কেন্দ্রশাসিত অঞ্চলগুলিতে জাতীয় জীব বৈচিত্র্য কর্তৃপক্ষের প্রকল্পগুলিকে এগিয়ে নিয়ে যেতে ও 'রাজ্য জাতীয় জীব বৈচিত্র্য বোর্ড'/কেন্দ্রশাসিত অঞ্চলের 'জীব বৈচিত্র্য পর্ষদ'কে প্রযুক্তিগতভাবে সহায়তা করতে প্রস্তুত রয়েছেন।
এই ভার্চুয়াল অনুষ্ঠানে বিপন্ন প্রজাতির অবৈধ পাচারের বিরুদ্ধে ইউএনইপি’র প্রচারাভিযান; ‘সমস্ত প্রাণীর পাচার রোধ’ শীর্ষক কর্মসূচির সূচনা করা হয়। বন্য প্রাণীর অবৈধ বাণিজ্য শুরু হওয়ার কারণে বিপজ্জনক মহামারীর আশঙ্কা রয়েছে। তাই ইউএনইপি-র সাথে বন্য প্রাণী অপরাধ নিয়ন্ত্রণ ব্যুরো পরিচালিত এই প্রচারাভিযান পরিবেশগত সমস্যা দূর করা ছাড়াও, সচেতনতা বৃদ্ধি এবং বন্য প্রাণীদের পাচার রুখতে যথাযথ ব্যবস্থা গ্রহণ করা হবে।
অনুষ্ঠানে ডাব্লু ডাব্লু এফ মডেল কনফারেন্স অফ পার্টিজ'এর  ‘জীব বৈচিত্র্য সংরক্ষণ ও জীব বৈচিত্র্য আইন, ২০০২’ শীর্ষক একাধিক ওয়েবভিত্তিক সেমিনার বা আলোচনাসভা -'ওয়েবিনার' চালু করা হয়েছে। এতে তরুণ প্রজন্মকে যুক্ত করে এমন উদ্যোগ গ্রহণ করা যায়, যাতে সেখানে তরুণরা নতুন করে জীব বৈচিত্র্য সংরক্ষণের গুরুত্ব ব্যাখ্যা করতে পারেন। মানব জাতির কল্যাণে পরিবেশগত সুরক্ষায় প্রকৃতি যে গুরুত্বপূর্ণ ভূমিকা পালন করছে তা তুলে ধরার জন্য ডাব্লু ডাব্লু এফ-এর সহায়তায় এই সচেতনামূলক প্রচারাভিযান চালু করা হয়েছে।
(CG/SS/NS
প্রতিরক্ষামন্ত্রক
গোপালপুরে আর্মি এয়ার ডিফেন্সের ষষ্ঠ পুনর্মিলন
নয়াদিল্লি, ২২ সেপ্টেম্বর, ২০১৯
ভারতীয় সেনাবাহিনীর এয়ার ডিফেন্স বিভাগের ষষ্ঠ পুনর্মিলন অনুষ্ঠান গত ২০ ও ২১শে সেপ্টেম্বর ওড়িশার ব্রহ্মপুরের কাছে সমুদ্র লাগোয়া গোপালপুরে আর্মি এডি কলেজে আয়োজন করা হয়।
সেনাবাহিনীর এয়ার ডিফেন্স বিভাগটি বয়সের দিক থেকে নবীন। অবশ্য, এই বিভাগ গঠনের ২৫ বছরের মধ্যেই সেনাবাহিনীতে এক স্বতন্ত্র পরম্পরা গড়ে তুলেছে। আর্টিলারি রেজিমেন্ট বিভক্ত করে এয়ার ডিফেন্স বিভাগ গড়ে তোলা হয়। আকাশে নজরদারির জন্য গঠিত সেনাবাহিনীর এই বিভাগটি যুদ্ধক্ষেত্র, অভ্যন্তরীণ নিরাপত্তা এবং প্রাকৃতিক বিপর্যয়ের সময় নিজেদের দক্ষতার প্রমাণ রেখেছে।
কৌশলগত দিক থেকে গুরুত্বপূর্ণ যুদ্ধক্ষেত্রে অস্ত্রশস্ত্র ও সাজসরঞ্জাম দেখাশোনার ক্ষেত্রে এয়ার ডিফেন্স বিভাগের গুরুত্বপূর্ণ ভূমিকা থাকে। আকাশে নতুন ধরনের বিপদ মোকাবিলায় ভবিষ্যতে এই বাহিনী গুরুত্বপূর্ণ ভূমিকা পালন করবে। এছাড়াও, প্রযুক্তিগত দিক থেকে অত্যাধুনিক সাজসরঞ্জাম তথা বিভিন্ন অস্ত্রশস্ত্র সেনাবাহিনীতে সামিল করা সহ বর্তমান অস্ত্রসম্ভারের মানোন্নয়নেও এয়ার ডিফেন্স বিভাগের গুরুত্বপূর্ণ ভূমিকা রয়েছে।
CG/BD/DM
(Visitor Counter : 89
আবাসনএবংশহরাঞ্চলেরদারিদ্র্যদূরীকরণমন্ত্রক
প্রধানমন্ত্রী স্বনিধি পোর্টালের সূচনা
নয়াদিল্লি, ২৯ জুন, ২০২০
কেন্দ্রীয় আবাসন ও নগরোন্নয়ন বিষয়ক মন্ত্রকের সচিব শ্রী দুর্গাশঙ্কর মিশ্র আজ রাজ্য/কেন্দ্রশাসিত অঞ্চল, ব্যাঙ্ক, অর্থ প্রদানকারী এবং অন্যান্য সংশ্লিষ্ট আধিকারিকদের উপস্থিতিতে 'প্রধানমন্ত্রী ফুটপাতের হকারদের জন্য আত্মনির্ভর নিধি' বা 'পিএম সম্মাননিধি' পোর্টালের সূচনা করেছেন। ডিজিটাল প্রযুক্তির ওপর নির্ভর করে এই পোর্টালটি তৈরি করা হয়েছে।
চলতি বছরের পয়লা জুন প্রধানমন্ত্রী সম্মাননিধির সূচনা হয়েছিল। এরপর থেকে মন্ত্রক বিভিন্ন ধরনের ঋণ দাতা যেমন ব্যাঙ্ক, অর্থিক প্রতিষ্ঠানের সঙ্গে বিস্তারিত আলোচনা করেছে। প্রাপ্ত পরামর্শগুলির ওপর ভিত্তি করে ঋণদাতাদের জন্য একটি নির্দেশিকা প্রস্তুত করা হয়েছে। এদিন তা জারিও করা হয়েছে। আশা করা হচ্ছে, শীঘ্রই সমস্ত ঋণ প্রদানকারী এই প্রকল্পটি সুস্থভাবে প্রয়োগের ক্ষেত্রে উপযুক্ত পদক্ষেপ গ্রহণ করবে।
এই প্রকল্পের একটি গুরুত্বপূর্ণ বৈশিষ্ট্য হ’ল – ডিজিটাল উপায়ে লেনদেনের সুবিধা। মন্ত্রক সংশ্লিষ্ট সবপক্ষের কাছ থেকে এ বিষয়ে যথেষ্টই সাড়া পেয়েছে। মন্ত্রকের সচিব শ্রী দুর্গাশঙ্কর মিশ্র জানান, আমাজন পে, এফটি ক্যাশ, এমএসউইপ, পেটিএম এবং ফোন পে-র মতো সংস্থাগুলিকে এই ক্ষেত্রে ডিজিটাল লেনদেনে যুক্ত করা হয়েছে। এতে হকাররাই সুবিধা পাবেন। ঋণের জন্য আবেদন, আবেদনকারীর কেওয়াইসি, ইউআইডিএআই, উদয় মিত্র সহ বিভিন্ন ক্ষেত্রে সুবিধা মিলবে এই পোর্টালে।
আগামী দোসরা জুলাই থেকে ফুটপাতের হকারদের ঋণ প্রদানের জন্য প্রধানমন্ত্রী সম্মাননিধি পোর্টালের মাধ্যমে ঋণ গ্রহীতাদের আবেদন গ্রহণ প্রক্রিয়া শুরু হবে। তাঁরা সরাসরি অথবা সিএসসি/ইউএলবি/স্বনির্ভর গোষ্ঠীর মাধ্যমে আবেদন করতে পারবেন। মোবাইলের মাধ্যমে এই আবেদন প্রক্রিয়া যথেষ্টই সহজ। পোর্টালের মাধ্যমে ঋণ গ্রহীতাদের সম্পর্কে বিভিন্ন তথ্য একত্রিত করা সম্ভব হবে। আগামী কয়েক সপ্তাহের মধ্যেই ঋণ প্রদান প্রক্রিয়া শুরু করা সম্ভব হব এ বলেও মনে করা হচ্ছে। মন্ত্রকের সচিব আরও বলেন, আগামী ২১ মাসে এই পোর্টালের মাধ্যমে প্রকল্পটি যেমন বাস্তবায়ন করা যাবে , তেমনি হকারদের প্রত্যাশা ও আশা-আকাঙ্খা পূরণও করবে।
(CG/SS/SB
স্বাস্থ্যওপরিবারকল্যাণমন্ত্রক
কোভিড -১৯ টিকার যোগান সম্পর্কিত সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৯৩ কোটি ৫৩ লক্ষেরও বেশি টিকার ডোজ পাঠানো হয়েছে
রাজ্য / কেন্দ্রশাসিত অঞ্চলগুলির কাছে ১৪ কোটি ৮১ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ৫ জুন, ২০২২
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। দেশব্যাপী কোভিড-১৯ টিকাকরণ গত বছরের ১৬ই জানুয়ারি শুরু হয়। অবশ্য, সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয় গত বছরের ২১শে জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য / কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য / কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য / কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য / কেন্দ্রশাসিত অঞ্চলগুলিকে এখনও পর্যন্ত ১৯৩ কোটি ৫৩ লক্ষ ৫৮ হাজার ৮৬৫টি টিকার ডোজ বিনামূল্যে সরবরাহ করা হয়েছে।
এমনকি, রাজ্য / কেন্দ্রশাসিত অঞ্চলগুলির কাছে টিকাকরণের জন্য ১৪ কোটি ৮১ লক্ষ ৬ হাজার ৬৫০টি টিকার ডোজ হাতে রয়েছে।
CG/BD/DM/
(Visitor Counter : 60
রাষ্ট্রপতিরসচিবালয়
পদ্ম পুরস্কার প্রদান করলেন রাষ্ট্রপতি
নয়াদিল্লি, ০৮ নভেম্বর, ২০২১
রাষ্ট্রপতি শ্রী রাম নাথ কোবিন্দ আজ রাষ্ট্রপতি ভবনে আয়োজিত এক অনুষ্ঠানে ২০২০ সালের জন্য ৪টি পদ্মবিভূষণ, ৮টি পদ্মভূষণ ও ৬১টি পদ্মশ্রী পুরস্কার প্রদান করেছেন।
এই পুরস্কার প্রদান অনুষ্ঠানে বিশিষ্ট ব্যক্তিদের মধ্যে উপ-রাষ্ট্রপতি, প্রধানমন্ত্রী ও কেন্দ্রীয় স্বরাষ্ট্র মন্ত্রী উপস্থিত ছিলেন।
CG/BD/SB
(Visitor Counter : 238
কয়লামন্ত্রক
বন্ধ থাকা কয়লা খনিগুলি কোনও রকম জরিমানা ছাড়াই সমর্পণ করতে সরকারি সংস্থাগুলিকে এককালীন বিশেষ সুবিধা দেওয়ার প্রস্তাবে মন্ত্রিসভার অনুমোদন
নয়াদিল্লি, ০৮ এপ্রিল, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে আজ কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে বন্ধ থাকা কয়লা খনিগুলি কোনও রকম জরিমানা  এবং কোনও রকম কারণ দর্শানো ছাড়াই সমর্পণ করতে সরকারি সংস্থাগুলিকে এককালীন বিশেষ সুবিধা দেওয়ার জন্য কয়লা মন্ত্রকের প্রস্তাব অনুমোদিত হয়েছে। এর ফলে, বর্তমানে যে সমস্ত সরকারি রাষ্ট্রায়ত্ত সংস্থা তাদের এক্তিয়ারে থাকা কয়লা খনির মানোন্নয়নে সক্ষম নয় বা সে ব্যাপারে আগ্রহী নয়, সেই সমস্ত খনিগুলি নিলাম প্রক্রিয়ার মাধ্যমে বন্টন করা যেতে পারে। সরকারি সংস্থাগুলিকে তাদের এক্তিয়ারে থাকা এ ধরনের কয়লা খনিগুলি সমর্পণের জন্য তিন মাস সময় দেওয়া হবে। কয়লা খনি সমর্পণ সম্পর্কিত নীতি ঘোষণা হওয়ার দিন থেকে তিন মাস সময় পাওয়া যাবে।
২০১৪’তে সুপ্রিম কোর্টের বাতিল পরবর্তী একাধিক কয়লা খনি রাজ্য ও কেন্দ্রীয় রাষ্ট্রায়ত্ত সংস্থাগুলিকে বন্টন করা হয়। বিদ্যুৎ উৎপাদন কেন্দ্রগুলিতে কয়লা সরবরাহ নিরবচ্ছিন্ন রাখতে এই ব্যবস্থা নেওয়া হয়েছিল। এই কয়লা খনিগুলি থেকে রাজ্য/কেন্দ্রীয় রাষ্ট্রায়ত্ত সংস্থাগুলি রাজস্ব ভাগাভাগির বিষয়টি স্থির হয় প্রত্যেক টন উৎপাদিত কয়লার ভিত্তিতে। বন্ধ থাকা কয়লা খনিগুলি চালু করার ক্ষেত্রে বিলম্বের জন্য জরিমানার বিষয়টি নিয়ে বিবাদ দেখে দেয় এবং তা শেষ পর্যন্ত আদালতে গড়ায়।
সরকারের পক্ষ থেকে ২০২১ – এর ডিসেম্বর পর্যন্ত সরকারি সংস্থাগুলিকে দেওয়া ৭৩টি কয়লা খনির মধ্যে ৪৫টি চালু করা যায়নি। এমনকি, ১৯টি কয়লা খনিতে উত্তোলন প্রক্রিয়া চালু করার বর্ধিত সময়সীমাও শেষ হয়েছে। যে সমস্ত কারণে বন্ধ খনিগুলি চালু করা যায়, তার মধ্যে রয়েছে – আইন-শৃঙ্খলা, হস্তান্তরিত সংস্থার পক্ষ থেকে নিয়ন্ত্রণের অভাব, খনি এলাকা সংলগ্ন বনাঞ্চলের পরিধি বিস্তার, জমি অধিগ্রহণের ক্ষেত্রে জমিদাতাদের অনড় মনোভাব প্রভৃতি।
দেশে শক্তি নিরাপত্তার নিরিখে কয়লা একটি গুরুত্বপূর্ণ ক্ষেত্র। মন্ত্রিসভার আজকের সিদ্ধান্তের ফলে যে সমস্ত উচ্চ গুণমানসমৃদ্ধ কয়লা ব্লক আগেই বরাদ্দ করা হয়েছিল, সেগুলি এবার বাণিজ্যিক কয়লা খনি নিলাম নীতির মাধ্যমে যাবতীয় কারিগরি বিষয়ের নিষ্পত্তি করে দ্রুত ফিরিয়ে নেওয়া সম্ভব হবে। পক্ষান্তরে, বন্ধ থাকা কয়লা খনিগুলি দ্রুত চালু হলে দেশে একদিকে যেমন কর্মসংস্থানের সুযোগ ও বিনিয়োগ বাড়বে, সেই সঙ্গে পিছিয়ে পড়া এলাকাগুলির আর্থিক উন্নয়ন ত্বরান্বিত হবে। এমনকি, নতুন এই নীতিতে মামলা-মোকদ্দমার সংখ্যা কমিয়ে সহজে ব্যবসা-বাণিজ্যের অনুকুল পরিবেশ গড়ে তুলে কয়লা আমদানি হ্রাস করা সম্ভব হবে।
CG/BD/SB
(Visitor Counter : 106
কেন্দ্রীয়মন্ত্রিসভা
আইনী বিষয়ে ভারত ও মরোক্কোর মধ্যে মউ স্বাক্ষরে মন্তিসভার অনুমোদন
নয়াদিল্লি, ১৬ মে, ২০১৮
ভারত ও মরোক্কোর মধ্যে আইনী ক্ষেত্রে সহযোগিতার লক্ষ্যে সমঝোতাপত্র স্বাক্ষরে অনুমোদন দিয়েছে কেন্দ্রীয় মন্ত্রিসভা। প্রধানমন্ত্রীর পৌরহিত্যে আজ বুধবার নতুন দিল্লিতে কেন্দ্রীয় মন্ত্রিসভার বৈঠকে এই বিষয়টি অনুমোদিত হয়। এই সমঝোতা স্বাক্ষরের ফলে দুই দেশের মধ্যে আইন ও আইন প্রণয়নের ক্ষেত্রে অভিজ্ঞতা ও বিশেষজ্ঞ বিনিময় সম্ভব হবে।
এই সমঝোতা স্বাক্ষর দুই দেশের আইনজীবি, আধিকারিক ও আইনের পড়ুয়াদের বিভিন্ন সেমিনার, আলোচনাসভা ও কর্মশিবিরে আইন ও ন্যায়বিচার সম্পর্কে বক্তব্য রাখার সুযোগ করে দেবে।
CG /BD/NS/…
(Visitor Counter : 31
কয়লামন্ত্রক
জলজীবন মিশনের আওতায় গ্রামে পরিবর্তন নিয়ে এসেছে কয়লা সংস্থাগুলি
নতুন দিল্লি, ০৫ অক্টোবর, ২০২১
জলজীবন মিশনের আওতায় গ্রামীণ এলাকায় পরিশ্রুত পানীয় জল সরবরাহের জন্য প্রধানমন্ত্রী শ্রী নরেন্দ্র মোদী যে আহ্বান জানিয়েছিলেন, তার সঙ্গে সামঞ্জস্য বজায় রেখে ওয়েস্টার্ন কোলফিল্ড লিমিটেড  গ্রামবাসীদের জীবনযাত্রায় শুধুমাত্র পরিবর্তনই নিয়ে আসেনি, একই সঙ্গে ভূগর্ভস্থ পরিশ্রুত পানীয় জল তাদের দোরগোড়ায় পৌঁছে দিয়েছে। এতে এই প্রকল্পের আওতায় স্বনির্ভর গোষ্ঠীর গ্রামের মহিলাদের আয়ও বৃদ্ধি পেয়েছে।একই ভাবে কোল ইন্ডিয়া লিমিটেড  ভূগর্ভস্থ পরিশ্রুত পানীয় জল সংস্থার পার্শ্ববর্তী গ্রামগুলিতে পৌঁছে দিয়েছে।
ডাব্লুসিএল নাগপুর শহর থেকে প্রায় ২৫ কিলোমিটার দূরে পাটানসাঙ্গী গ্রামে একটি সুসংহত জল পরিশোধন তথা বোটলিং কোল নীর কমপ্লেক্স গড়ে তুলেছে। এখানে প্রতিদিন ২.৫ লক্ষ লিটার জল পরিশোধন করা হয়। আর.ও ভিত্তিতে ৫টি পর্যায়ে জল পরিশোধন করা হয় এই প্ল্যান্টে। এখানে প্রতি ঘন্টায় ১০ হাজার লিটার জল পরিশোধন করা হয়। এমনকি প্রতিদিন ১৫ হাজার বোতলে জল ভর্তি করা হয়। পাটানসাঙ্গী এলাকার ভূগর্ভস্থ কয়লা খনি থেকে জল তুলে তা পরিশ্রুত করে সংশ্লিষ্ট গ্রামে সরবরাহ করা হয়।
এই প্রকল্পের আওতায় ডাব্লুসিএল আশপাশের গ্রামবাসীদের দোরগোড়ায় ২০ লিটার বিশুদ্ধ পানীয় জলের জার পৌঁছে দেওয়ার জন্য পাটানসাঙ্গী গ্রামের মহিলা স্বনির্ভর গোষ্ঠীর সঙ্গে হাত মিলিয়েছে। প্রতিটি জলের জারের দাম ৫০ টাকা রাখা হয়েছে। এর মধ্যে থেকে জারের দাম ৫ টাকা ধার্য করা হয়েছে এবং স্বনির্ভর গোষ্ঠীর মহিলারা প্রতি জার পিছু ৩ টাকা করে পাচ্ছেন। ফলে সংশ্লিষ্ট গ্রামবাসীরা শুধুমাত্র বিশুদ্ধ পানীয় জলই পাচ্ছেনা না, গ্রামের মহিলাদের রোজগারের পথও তৈরি হয়েছে।
ঠিক একইভাবে সিআইএল সংস্থা, এসসিসিএল এবং এনএলসিআইএল সংস্থার সঙ্গে সংশ্লিষ্ট অঞ্চলের পার্শ্ববর্তী গ্রামগুলিতে বিশুদ্ধ পানীয় জল সরবরাহ করছে। কয়লা উত্তোলনের সময় ভূপৃষ্ঠ থেকে যে জল বের হয় তা 'খনি নিঃসরণ জল' নামে পরিচিত। এই জলের একটি অংশ কয়লা খনির মধ্যে স্প্রে করা, ধুলো রোধের মতো একাধিক কাজে ব্যবহার করা হয়। বাকি অব্যবহৃত উদ্বৃত্ত জল সেচের উদ্দেশ্যে সরবরাহ করা হয়। ডাব্লুসিএল এই প্রথম ভূগর্ভস্থ খনিজ জল পরিশ্রুত করে নিকটবর্তী গ্রামে সরবরাহের উদ্যোগ নিয়েছে। এতে খুশী সাধারণ মানুষ।এই বিশুদ্ধ পানীয় জল ব্যবহারের ফলে গ্রামবাসীদের স্বাস্থ্যের উন্নতি ঘটেছে এবং ওষুধের জন্য খরচও হ্রাস পেয়েছে।
CG/SS/SKD/
(Visitor Counter : 134
সামাজিকন্যায়ওক্ষমতায়নমন্ত্রক
সামাজিক ন্যায় ও ক্ষমতায়ন মন্ত্রী সিয়াচেন হিমবাহ অভিযানের জন্য অপারেশন ব্লু ফ্রিডম ল্যান্ড ওয়ার্ল্ড রেকর্ড- এর সূচনা করেছেন
নতুন দিল্লি, ১৩ আগস্ট, ২০২১
সারাদেশের দিব্যাঙ্গ জনরা এবার সিয়াচেন হিমবাহ পর্যন্ত একটি অভিযান চালাবে। যাতে দিব্যাঙ্গ জনদের এই বৃহত্তম দলটি বিশ্বের সর্বোচ্চ যুদ্ধক্ষেত্রে পৌঁছানোর জন্য একটি নতুন বিশ্বরেকর্ড গড়তে পারে। অতি সম্প্রতি ভারত সরকার দিব্যাঙ্গ জনদের একটি দলকে সিয়াচেন হিমবাহ অভিযান করার অনুমতি দিয়েছে। সশস্ত্র বাহিনীর প্রবীনদের একটি দল "টিম ক্লো" এর মাধ্যমে দিব্যাঙ্গ জনদের ওই প্রতিনিধি দলটিকে প্রশিক্ষণ দেওয়া হয়েছে। সারাদেশ থেকে নির্বাচিত দিব্যাঙ্গ জনদের সবচেয়ে বড় এই দলটি বিশ্বের সর্বোচ্চ যুদ্ধক্ষেত্রে পৌঁছানোর জন্য একটি নতুন বিশ্ব রেকর্ড সৃষ্টি করতে পারে।
ভারতের স্বাধীনতা দিবস উপলক্ষে কেন্দ্রীয় সামাজিক ন্যায় ও ক্ষমতায়ন মন্ত্রী ডক্টর বীরেন্দ্র কুমার ১৫ আগস্ট নতুন দিল্লি ডঃ আম্বেদকর ইন্টারন্যাশনাল সেন্টার থেকে এই সিয়াচেন হিমবাহ অভিযানের ফ্ল্যাগ অফ করে সূচনা করবেন।
এই অগ্রণী মূলক অভিযান 'অপারেশন ব্লু ফ্রিডম' ভারতকে বিশ্বের মঞ্চে সু-প্রতিষ্ঠিত করবে। শুধু তাই নয়, দিব্যাঙ্গ জনদের ক্ষমতায়নের নেতা হিসেবে এবং অন্যান্য জাতির অনুকরণ করার জন্য একটি মানদণ্ড হিসেবে স্থাপন করবে। এই অভিযান প্রধানমন্ত্রী শ্রী নরেন্দ্র মোদীর দিব্যাঙ্গ জন এবং সামাজিক ন্যায় ও ক্ষমতায়নের ক্ষেত্রে উদ্বুদ্ধ করবে।
CG/ SB
(Visitor Counter : 154
প্রধানমন্ত্রীরদপ্তর
প্রধানমন্ত্রী নরেন্দ্র মোদী ৭৭-তম স্বাধীনতা দিবস উপলক্ষ্যে নতুন দিল্লির লাল কেল্লার প্রাকার থেকে জাতির উদ্দেশে ভাষণে সমবায়গুলিকে দেশের সামাজিক অর্থনীতির এক গুরুত্বপূর্ণ অঙ্গ বলে উল্লেখ করলেন।
সমবায়গুলিকে শক্তিশালী ও আধুনিক করে তুলে দেশের প্রতিটি প্রান্তে গণতান্ত্রিক ব্যবস্থাপনাকে জোরদার করতে একটি পৃথক সমবায় মন্ত্রক তৈরি করা হয়েছে।
সমবায় মন্ত্রক দেশে সমবায় ব্যবস্থাপনার প্রসারে এবং দরিদ্রতম মানুষটিরও বক্তব্য তুলে ধরে ও চাহিদা পূরণের মাধ্যমে, দেশের বিকাশে অবদান রাখতে তাদের সক্ষম করে তোলায় কাজ করছে।
নতুন দিল্লি, ১৫ অগাস্ট , ২০২৩
প্রধানমন্ত্রী নরেন্দ্র মোদী ৭৭-তম স্বাধীনতা দিবস উপলক্ষ্যে নতুন দিল্লির লালকেল্লার প্রাকার থেকে জাতির উদ্দেশে ভাষণে সমবায়গুলিকে দেশের সামাজিক অর্থনীতির এক গুরুত্বপূর্ণ অঙ্গ বলে উল্লেখ করেছেন। তিনি বলেছেন, সমবায়গুলিকে শক্তিশালী ও আধুনিক করে তুলে দেশের প্রতিটি প্রান্তে গণতান্ত্রিক ব্যবস্থাপনাকে জোরদার করতে একটি পৃথক সমবায় মন্ত্রক তৈরি করা হয়েছে।
প্রধানমন্ত্রী বলেন, সমবায় মন্ত্রক দেশে সমবায় ব্যবস্থাপনার প্রসারে এবং দরিদ্রতম মানুষটিরও বক্তব্য তুলে ধরে ও চাহিদা পূরণের মাধ্যমে, দেশের বিকাশে অবদান রাখতে তাদের সক্ষম করে তোলায় কাজ করছে। ভারত ‘সহযোগিতার মাধ্যমে সমৃদ্ধি’-র পথে এগিয়ে চলেছে বলে তিনি জানান।
AC / AC/AG
(
স্বাস্থ্যওপরিবারকল্যাণমন্ত্রক
জাতীয় ডিজিটাল স্বাস্হ্য সংক্রান্ত ব্লুপ্রিন্ট প্রতিবেদন সম্পর্কে সংশ্লিষ্ট সকল পক্ষকে নিয়ে আলাপ-আলোচনার আমন্ত্রণ জানালো স্বাস্হ্যমন্ত্রক
নয়াদিল্লি, ০১ অগাস্ট, ২০১৯
কেন্দ্রীয় স্বাস্হ্য ও পরিবার কল্যাণ মন্ত্রক জাতীয় ডিজিটাল স্বাস্হ্য সংক্রান্ত ব্লুপ্রিন্ট প্রতিবেদন সম্পর্কে সংশ্লিষ্ট সকল পক্ষকে নিয়ে আলাপ-আলোচনার জন্য আমন্ত্রণ জানিয়েছে। এই প্রেক্ষিতে আগামী ৬ই আগস্ট বেলা সাড়ে ১০টায় নতুন দিল্লীর রফি মার্গ এলাকায় কনস্টিটিউন ক্লাব অফ ইন্ডিয়ার স্পিকার হলে একটি আলোচনা সভার আয়োজন করা হয়েছে।
জাতীয় স্বাস্হ্য নীতি ২০১৭র উদ্দেশ্যগুলি পূরণের লক্ষ্যে স্বাস্হ্য মন্ত্রক এই নীতি রূপায়ণের উপযুক্ত কাঠামো গড়ে তুলতে একটি কমিটি গঠন করে। ডিজিটাল প্রযুক্তি গ্রহণের ক্ষেত্রে বিশ্বের সেরা পন্হা পদ্ধতিগুলি নিয়ে সমীক্ষার পর জাতীয় ডিজিটাল স্বাস্হ্য ব্লুপ্রিন্ট তৈরি করা হয়। উল্লেখ করা যেতে পারে গত ১৫ই জুলাই ডিজিটাল স্বাস্হ্য পরিকল্পনা বিষয়ক এই প্রতিবেদনটি জনসমক্ষে প্রকাশ করা হয়। এই প্রতিবেদনটি https://mohfw.gov.in/newshighlights/national-digital-health-blueprint-report-public-comments লিঙ্কে দেওয়া রয়েছে।
আগ্রহী সংশ্লিষ্ট সকল পক্ষকে এই সভায় অংশগ্রহণের জন্য উপরোক্ত ঠিকানায় বেলা ১০টার আগে নাম নথিভুক্ত করার অনুরোধ জানানো হচ্ছে।
CG/BD/NS
(Visitor Counter : 123
প্রধানমন্ত্রীরদপ্তর
সুইস ওপেন ২০২২ জেতার জন্য ভারতীয় শাটলার পি ভি সিন্ধুকে অভিনন্দন প্রধানমন্ত্রীর
নতুন দিল্লি, ২৭ মার্চ, ২০২২
প্রধানমন্ত্রী শ্রী নরেন্দ্র মোদী সুইস ওপেন ২০২২ জেতার জন্য ভারতীয় শাটলার পি ভি সিন্ধুকে অভিনন্দন জানিয়েছেন।
এক ট্যুইটে প্রধানমন্ত্রী বলেছেন;
“সুইস ওপেন ২০২২ জেতার জন্য @পিভিসিন্ধু1 কে অভিনন্দন। তার কৃতিত্ব ভারতের যুবদের অনুপ্রাণিত করবে। তার ভবিষ্যৎ প্রয়াসের জন্য শুভকামনা জানাই।”
CG/SS/SKD/
(
প্রধানমন্ত্রীরদপ্তর
কর্ণাটকে বাড়ি ভেঙ্গে পড়ায় জীবনহানিতে প্রধানমন্ত্রীর শোক প্রকাশ; দুর্ঘটনায় নিহতদের প্রধানমন্ত্রীর জাতীয় ত্রাণ তহবিল থেকে এককালীন অনুদান
নয়াদিল্লি, ০৭ অক্টোবর, ২০২১
কর্ণাটকের বেলাগাভিতে বাড়ি ভেঙ্গে পড়ায় বেশ কয়েকজনের জীবনহানিতে প্রধানমন্ত্রী শ্রী নরেন্দ্র মোদী শোক প্রকাশ করেছেন। দুর্ঘটনায় নিহতদের প্রধানমন্ত্রীর জাতীয় ত্রাণ তহবিল থেকে এককালীন অনুদান দেওয়ার কথাও ঘোষণা করেন তিনি।
প্রধানমন্ত্রীর কার্যালয়ের এক ট্যুইটে বলা হয়েছে, “কর্ণাটকের বেলাগাভিতে বাড়ি ভেঙ্গে পড়ার দরুণ কয়েকজনের জীবনহানিতে অত্যন্ত দুঃখিত। দুঃখের এই মুহূর্তে আমি শোকসন্তপ্ত পরিবারগুলির প্রতি সমবেদনা জানাই। দুর্ঘটনায় নিহতদের নিকট একজনকে প্রধানমন্ত্রীর জাতীয় ত্রাণ তহবিল থেকে এককালীন ২ লক্ষ টাকা অনুদান দেওয়া হবে : প্রধানমন্ত্রী @narendramodi".
CG/BD/SB
(
প্রধানমন্ত্রীরদপ্তর
কমনওয়েলথ ক্রীড়া প্রতিযোগিতায় মহিলাদের ক্রিকেটে রৌপ্য পদক জেতায় দলের সদস্যদের প্রধানমন্ত্রীর অভিনন্দন
নয়াদিল্লি, ০৮ অগাস্ট, ২০২২
প্রধানমন্ত্রী শ্রী নরেন্দ্র মোদী কমনওয়েলথ ক্রীড়া প্রতিযোগিতায় মহিলাদের ক্রিকেটে রৌপ্য পদক জেতায় দলের সদস্যদের অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন, “ক্রিকেট ও ভারত অবিচ্ছেদ্য। কমনওয়েলথ ক্রীড়া প্রতিযোগিতা জুড়ে আমাদের মহিলা ক্রিকেট দল দুর্দান্ত খেলেছেন। তাঁরা রৌপ্য পদক জয় করেছেন। ক্রিকেটে এই প্রথম পদক জয় সকলের জন্য একটি বিশেষ গৌরবের মুহূর্ত। দলের সব সদস্যদের উজ্জ্বল ভবিষ্যৎ কামনা করি”।
PG/CB/SB
(
তথ্যওসম্প্রচারমন্ত্রক
সত্যজিৎ রায় ফিল্ম অ্যান্ড টেলিভিশন ইনস্টিটিউটে পঞ্চম ভারতীয় আন্তর্জাতিক বিজ্ঞান চলচ্চিত্র উৎসব
কলকাতা, ২ নভেম্বর, ২০১৯
সত্যজিৎ রায় ফিল্ম অ্যান্ড টেলিভিশন ইনস্টিটিউটে তিন দিনের পঞ্চম ভারতীয় আন্তর্জাতিক বিজ্ঞান চলচ্চিত্র উৎসব শুরু হচ্ছে আগামী ৬ নভেম্বর থেকে। কেন্দ্রীয় বিজ্ঞান এবং প্রযুক্তি দপ্তর ও বিজ্ঞান প্রসারের যৌথ উদ্যোগে এই চলচ্চিত্র উৎসবের আয়োজন করা হয়েছে।
বিজ্ঞানকে শুধুমাত্র গবেষণাগারে আটকে না রেখে, সাধারণ মানুষের মধ্যে ছড়িয়ে দেওয়ার লক্ষ্যে এতে অংশগ্রহণে আগ্রহী করে তুলতেই এই প্রথম ‘বিজ্ঞানের মক্কা’ কলকাতায় পঞ্চম ভারতীয় আন্তর্জাতিক বিজ্ঞান চলচ্চিত্র উৎসবের আসর বসছে। তারই অঙ্গ হিসেবে এই চলচ্চিত্র প্রদর্শনী।
কলকাতায় আজ প্রেস ক্লাবে এক সাংবাদিক বৈঠকে সত্যজিৎ রায় ফিল্ম অ্যান্ড টেলিভিশন ইনস্টিটিউটের অধিকর্তা ড: দেবমিত্রা মিত্র বলেন, ২৮টি বিভাগে দেশ বিদেশের ১০০ টি চলচ্চিত্র প্রদর্শিত হবে সত্যজিৎ রায় ফিল্ম অ্যান্ড টেলিভিশন ইনস্টিটিউটের প্রেক্ষাগৃহতে। "গবেষণা, উদ্ভাবন, বিজ্ঞানের মাধ্যমে দেশের ক্ষমতায়ন " শীর্ষক থিমের ওপর এই চলচ্চিত্র প্রদর্শনীটির আয়োজন করা হয়েছে। এছাড়াও "মিশন মঙ্গল", "পরমাণু: দ্য স্টোরি অফ পোখরান " শীর্ষক দুটি কাহিনী চিত্র দেখানো হবে সত্যজিৎ রায় ফিল্ম অ্যান্ড টেলিভিশন ইনস্টিটিউটে। পাশাপাশি , ২০১৯- এ ভারতের প্রথম বিজ্ঞান ভিত্তিক “ দক্ষিণ মেরু অভিযান" ছবি প্রদর্শিত হবে বলেও তিনি জানান। শ্রীমতি মিত্র বলেন, "প্যাকেজিং অফ সায়েন্স ফর পাবলিক ইন্টারেস্ট " বিষয়ে একটি আলোচনা সভারও আয়োজন করা হয়েছে।
সত্যজিৎ রায় ফিল্ম অ্যান্ড টেলিভিশন ইনস্টিটিউটে ৮ নভেম্বর পর্যন্ত চলা এই বিজ্ঞান চলচ্চিত্র উৎসবে ভারত - সহ চিলি, কানাডা ও অন্যান্য দেশের একাধিক প্রতিনিধি , বিজ্ঞানী এবং বুদ্ধদেব দাসগুপ্ত , কৌশিক গাঙ্গুলীর মতো চলচ্চিত্র নির্মাতারাও উপস্থিত থাকবেন।
আজকের সাংবাদিক বৈঠকে বিজ্ঞান প্রসারের অধিকর্তা ড: নকুল পরাসর -সহ বিশিষ্টজনেরা উপস্থিত ছিলেন ।
SSS/SS /CB
(Visitor Counter : 17
স্বাস্থ্যওপরিবারকল্যাণমন্ত্রক
ভারতে গত ৩ দিনে মোট আক্রান্তের তুলনায় সুস্পষ্টভাবে করোনায় আক্রান্তের হার ১০ শতাংশের নীচে; দৈনিক-ভিত্তিতে আক্রান্তের হার গত ৩ দিন ৫ শতাংশের নীচে
নয়াদিল্লি, ২২ অক্টোবর, ২০২০
ভারতে সুস্পষ্টভাবে করোনায় আক্রান্তের সংখ্যা লাগাতার নিম্নমুখী। একইভাবে, গত ৩ দিন মোট আক্রান্তের তুলনায় সুস্পষ্টভাবে করোনায় আক্রান্তের সংখ্যা ১০ শতাংশের নীচে রয়েছে। দেশে করোনায় আক্রান্ত রোগীদের প্রতি ১০ জনের মধ্যে কেবল ১ জন এখন সুস্পষ্টভাবে করোনায় আক্রান্ত।
বর্তমানে দেশে মোট আক্রান্তের মধ্যে কেবল ৯.২৯ শতাংশ সুস্পষ্টভাবে করোনায় আক্রান্ত হয়েছেন। মোট আক্রান্তের সংখ্যা ৭ লক্ষ ১৫ হাজার ৮১২। সাফল্যের আরও ১টি মাইল ফলক অর্জন করে দেশে দৈনিক-ভিত্তিতে গত ৩ দিন আক্রান্তের হার ৫ শতাংশের নীচে রয়েছে। এ থেকেই প্রমাণিত হয় সংক্রমণ ছড়ানো প্রতিরোধে গৃহীত কার্যকর ব্যবস্থাগুলির সুফল মিলছে। দেশে আজ দৈনিক-ভিত্তিতে আক্রান্তের হার ৩.৮ শতাংশ।
দৈনিক-ভিত্তিতে আক্রান্তের সংখ্যা ক্রমাগত হ্রাস পাওয়ায় আজ পর্যন্ত নিশ্চিতভাবে করোনায় আক্রান্তের সংখ্যা ৭ লক্ষ ১৫ হাজার ৮১২। একইভাবে, দেশে আরোগ্য লাভের সংখ্যা বেড়ে হয়েছে ৬৮ লক্ষ ৭৪ হাজার ৫১৮। এর ফলে, সুস্পষ্টভাবে আক্রান্তের সংখ্যা এবং আরোগ্য লাভের সংখ্যার মধ্যে ফারাক আরও বেড়ে হয়েছে ৬১ লক্ষ ৫৮ হাজার ৭০৬।
দেশে গত ২৪ ঘন্টায় ৭৯ হাজার ৪১৫ জন রোগী আরোগ্য লাভ করেছেন। অন্যদিকে, নতুন করে আক্রান্ত হয়েছেন ৫৫ হাজার ৮৩৯ জন। জাতীয় স্তরে সুস্থতার হার বেড়ে হয়েছে ৮৯.২০ শতাংশ। সদ্য আরোগ্য লাভকারীদের ৮১ শতাংশই ১০টি রাজ্য/কেন্দ্রশাসিত অঞ্চল থেকে। সর্বাধিক ১ দিনেই ২৩ হাজারেরও বেশি আরোগ্য লাভ করেছেন মহারাষ্ট্র থেকে। দেশে গত ২৪ ঘন্টায় নতুন করে ৫৫ হাজার ৮৩৯ জন আক্রান্ত হয়েছেন। এই আক্রান্তদের মধ্যে ৭৮ শতাংশই ১০টি রাজ্য/কেন্দ্রশাসিত অঞ্চল থেকে। একইভাবে, গত ২৪ ঘন্টায় দেশে ৭০২ জনের করোনাজনিত কারণে মৃত্যু হয়েছে। এর মধ্যে প্রায় ৮২ শতাংশের মৃত্যু হয়েছে ১০ রাজ্য/কেন্দ্রশাসিত অঞ্চল থেকে। সর্বাধিক ১৮০ জনের মৃত্যুর খবর মিলেছে মহারাষ্ট্র থেকে।
CG/BD/SB
(
যুবওক্রীড়াবিষয়কমন্ত্রক
সাই প্রশিক্ষণ কেন্দ্রগুলিতে ‘খেলো ইন্ডিয়া ফিরসে’ নাম নিয়ে খেলাধূলা পুনরায় শুরু করার বিষয়ে আদর্শ কর্মপরিচালন বিধি জারি করা হয়েছে : শ্রী কিরেণ রিজিজু
নয়াদিল্লি, ১৯ সেপ্টেম্বর, ২০২০
কোভিড-১৯ মহামারী ছড়িয়ে পড়ার দরুণ স্পোর্টস অথরিটি অফ ইন্ডিয়া  সমস্ত কেন্দ্রে যে সমস্ত প্রথাগত প্রশিক্ষণ কর্মসূচি পরিচালিত হয়, তা সাময়িক বন্ধ করে দেওয়া হয়েছিল। এমনকি, ভারতীয় অ্যাথলিটদের বিদেশে প্রশিক্ষণ কর্মসূচিতেও কাটছাট করা হয়েছিল। অবশ্য, কেন্দ্রীয় স্বরাষ্ট্র মন্ত্রকের জারি করা নীতি-নির্দেশিকা অনুযায়ী, সারা দেশে সাই কেন্দ্রগুলিতে প্রথাগত প্রশিক্ষণ পুনরায় শুরু হয়েছে।
কোভিড মহামারীর প্রেক্ষিতে সাই কেন্দ্রগুলিতে অ্যাথলিটদের সুরক্ষা ও নিরাপত্তা সুনিশ্চিত করার জন্য একাধিক ব্যবস্থা গ্রহণ করা হয়েছিল।
সাই – এর প্রশিক্ষণ কেন্দ্রগুলিতে ‘খেলো ইন্ডিয়া ফিরসে’ নাম নিয়ে যাবতীয় ক্রীড়া প্রশিক্ষণ কর্মসূচি পুনরায় চালু করার ব্যাপারে আদর্শ কর্মপরিচালন বিধি  জারি করা হয়েছে। এই বিধি প্রশিক্ষণ কেন্দ্রগুলিতে সংশ্লিষ্ট সকল পক্ষের জন্য সমানভাবে প্রযোজ্য এর মধ্যে রয়েছেন – ক্রীড়াবিদ, টেকনিকাল ও নন-টেকনিকাল কর্মী, প্রশাসনিক কর্মী, হস্টেল ফেসিলিটি ম্যানেজমেন্ট কর্মী তথা সাই কেন্দ্রগুলিতে আগত ব্যক্তিরা।
সাই – এর সমস্ত প্রশিক্ষণ কেন্দ্রে আদর্শ কর্মপরিচালন বিধি যথাযথভাবে রূপায়িত হচ্ছে কিনা, তা সুনিশ্চিত করার জন্য একটি কোভিড টাস্কফোর্স কমিটি গঠন করা হয়েছে। এই কমিটি সাই – এর সমস্ত প্রশিক্ষণ কেন্দ্রে কেন্দ্রীয় সরকারের পাশাপাশি, সংশ্লিষ্ট রাজ্য/কেন্দ্রশাসিত প্রশাসনের জারি করা স্বাস্থ্য সংক্রান্ত বিধি নির্দেশিকাগুলির কার্যকর প্রয়োগ সুনিশ্চিত করেছে।
অ্যাথলিটদের সুরক্ষা ও নিরাপত্তার বিষয়টিকে সুনিশ্চিত করতে সাই প্রশিক্ষণ কেন্দ্রগুলিকে লাল, নীল ও হলুদ – এই ৩টি জোনে বিভক্ত করা হয়েছিল। এমনকি, প্রশিক্ষণ কেন্দ্রগুলিতে ফিজিওথেরাপিস্ট, সাইকোলজিস্ট এবং নিউট্রিশনিস্টরা কোভিড-১৯ সংক্রান্ত চিকিৎসা পরিষেবার বিষয়ে সর্বদাই সাই কর্তৃপক্ষের সঙ্গে যোগাযোগ রেখেছিলেন।
দেশ জুড়ে লকডাউনের সময় সাই কেন্দ্রগুলির রক্ষণা-বেক্ষণ ও অন্যান্য কাজকর্ম পরিচালনার জন্য ২৮ কোটি ৭৫ লক্ষ টাকা খরচ করা হয়েছে।
রাজ্যসভায় আজ এক লিখিত জবাবে এই তথ্য দেন ক্রীড়া প্রতিমন্ত্রী শ্রী কিরেণ রিজিজু।
(CG/BD/SB